
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2019 m. lapkričio    d.
                                                                                      įsakymu Nr. AT-

LEKĖČIŲ SENIŪNIJOS SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Lekėčių seniūnijos (toliau – Seniūnija) specialisto pareigybė yra priskiriama specialistų pareigybių grupei. 
2. Pareigybės lygis – B. 
3. [bookmark: _Hlk504393484]Pareigybės paskirtis – spausdinti, skenuoti ir kopijuoti dokumentus, registruoti gaunamus ir siunčiamus dokumentus, informuoti seniūną ir darbuotojus apie posėdžius, susitikimus, juos registruoti, koordinuoti telefoninius pokalbius ir susitikimus tarp seniūno ir trečiųjų asmenų, tvarkyti gaunamą ir siunčiamą korespondenciją. 
4. [bookmark: _Hlk504393508]Pareigybės pavaldumas – šias pareigas einantis darbuotojas yra tiesiogiai pavaldus Seniūnijos seniūnui (toliau – Seniūnas). Darbuotoją į darbą priima ir iš jo atleidžia Šakių rajono savivaldybės administracijos direktorius. 

[bookmark: _Hlk504393544]II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. [bookmark: _Hlk504393555]Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;
5.2. [bookmark: _Hlk504393569]būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais vietos savivaldos institucijų veiklą;
5.3. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
5.4. mokėti dirbti kompiuteriu „MS Office“ programiniu paketu;
5.5. mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu.

[bookmark: _Hlk504393647]III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. tvarko seniūnijos gautus ir parengtus dokumentus vadovaudamasis Lietuvos Respublikos dokumentų ir archyvų įstatymu. Dokumentų tvarkymo ir apskaitos taisyklėmis, Elektroninių dokumentų valdymo taisyklėmis, Bendrųjų dokumentų saugojimo terminų rodykle, kitais teisės aktais ir savivaldybės institucijų teisės aktais;
6.2. priima ir peržiūri gautą korespondenciją;
6.3. priima svečius, delegacijas, laikantis svečių priėmimo etiketo; 
6.4. registruoja dokumentus dokumentų valdymo sistemoje (toliau – DVS) pagal patvirtintą dokumentų registrų sąrašą, paskirsto užregistruotus dokumentus DVS priemonėmis teikia seniūnui susipažinti ir paskirti vykdyti;
6.5. rengia gyventojams įvairaus pobūdžio pažymas, charakteristikas;
6.6. savivaldybės administracijos direktoriaus nustatyta tvarka aptarnauja interesantus telefonu ir jiems apsilankius seniūnijoje, konsultuoja gyventojus įvairiais klausimais, tvarko piliečių ir kitų asmenų prašymus, pareiškimus, pasiūlymus ir skundus;
6.7. tvarko seniūnijos raštvedybą, rengia įvairius raštus, paklausimus, formuoja dokumentacijos bylas;
6.8. dirba su archyvinių dokumentų sudarymo (EAIS) ir (ADOC) programomis, sudarinėja dokumentacijos planą, ruošia dokumentų naikinimo aktus, sudaro bylų apyrašus, ruošia registrų sąrašą;
6.9. sudaro ateinančių kalendorinių metų seniūnijos dokumentacijos planą ir registrų sąrašą kasmet iki lapkričio 1 d. ir juos teikia Kauno regioniniam apskrities archyvui derinti;
6.10. rengia leidimus laidoti;
6.11. pagal Lietuvos Respublikos Notariato įstatymo, Civilinio kodekso ir Vietos savivaldos įstatymo nustatytą tvarką rengia dokumentus, reikalingus notariniams veiksmams atlikti;
6.12. ruošia dokumentus dėl želdinių tvarkymo (medžių kirtimo), žemės kasinėjimo darbų;
6.13. dalyvauja seniūnijos ir seniūnaičių gyventojų susirinkimuose, posėdžiuose, pasitarimuose, juos protokoluoja;
6.14. tvarko gyvenamosios vietos deklaravimo duomenis ir gyvenamosios vietos neturinčių asmenų apskaitą pagal Valstybės įmonės Registrų centro direktoriaus patvirtintų Gyvenamosios vietos deklaravimo taisyklių reikalavimus;
6.15. išduoda transporto priemonių kelionės lapus, sutvarko juos ir už einamąjį mėnesį iki kito mėnesio 5 d. pateikia Centralizuotos buhalterijos skyriui;
6.16. apskaičiuoja mokesčius už buto nuomą;
6.17. deklaruoja elektros ir vandens skaitiklių parodymus ir duomenis pateikia Centralizuotos buhalterijos skyriui išrašyti sąskaitas pagal panaudos sutartis;
6.18. tvarko viešuosius pirkimus;
6.19. pateikia gautas sąskaitas faktūras Centralizuotos buhalterijos skyriui, sumas paskirsto pagal valstybines funkcijas;
6.20. pagal savo kompetenciją vykdo kitus Seniūno nenuolatinio pobūdžio pavedimus, susijusius su Seniūnijos uždaviniais ir strateginiais tikslais.
[bookmark: _GoBack]
[bookmark: _Hlk504394030]IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas einantis darbuotojas atsako už pareigybės aprašyme nustatytų funkcijų vykdymą.
_____________________
Susipažinau
